Impahla yexabiso neemfanelo - ingaba ungumnini okanye unetyala?
Njengosomashishini nomlimi, kufuneka ube nengxelo ecacileyo yempahla yexabiso neyeemfanelo onazo. Ingaba yintoni onayo, kwaye iyintoni onetyala layo?
Umsebenzi wokufama ulishishini kwaye ukulima izityalo kubandakanya izixa ezikhulu zemali.
Kukholisa ukuba umlimi kufuneke ukuba makaboleke ezinye okanye zonke izinto eziligalelo.
Amaziko abolekisayo afuna ukufumana umfanekiso opheleleyo weshishini lomlimi - afuna ukwazi iinkcukacha ncam zazo zonke iintlobo zempahla yexabiso (ezibekwe ixabiso lokwenene) ngokunjalo nazo zonke iimfanelo. Kaninzi abalimi bayavakalelwa xa kufuneka bekhuphe ezi nkcukacha, kodwa amaziko ezemali analo ufikelelo kuzo zonke iingxelo zezemali (njengoko kuxelwe kuMthetho oMiselweyo ngamaTyala), kanti xa ungayichazi yonke inyaniso, aya kuzifumanela bonke ubucukubhede ukuze ngolo hlobo ulahlekelwe kukuthenjwa mhlawumbi nemali-mboleko leyo obunokuyifumana.
Ukuba kufuneka ube ngumlimi olondolozekayo, kufuneka uzinike inkonzo efanelekileyo zonke iimali-mboleko zakho - ubeke wonke umfanekiso etafileni uze uvumele abo banobuchule obufunekayo kwimicimbi yemali ukuba bakuncedise.